CELEX: C2004/217/13
Language: sl
Date: 2004-08-28 00:00:00
Title: Sodba Sodišča (prvi senat) z dne 8. julija 2004 v zadevi C-214/03: Komisija Evropskih skupnosti proti Republiki Avstriji (Neizpolnitev obveznosti države — Direktiva 88/609/EGS — Onesnaženje zraka — Velike kurilne naprave)

28.8.2004   
            
            
               SL
            
            
               Uradni list Evropske unije
            
            
               C 217/7
            
         
      SODBA SODIŠČA
   
   (prvi senat)
   z dne 8. julija 2004
   v zadevi C-214/03: Komisija Evropskih skupnosti proti Republiki Avstriji (1)
   
   (Neizpolnitev obveznosti države - Direktiva 88/609/EGS - Onesnaženje zraka - Velike kurilne naprave)
   (2004/C 217/13)
   Jezik postopka: nemščina
   V zadevi C-214/03, Komisija Evropskih skupnosti (zastopnika: J. C. Schieferer in G. Valero Jordana) proti Republiki Avstriji (zastopnika: H. Dossi in E. Riedl) zaradi ugotovitve, da Republika Avstrija, s tem da ni pravilno prenesla Direktive Sveta 88/609/EGS z dne 24. novembra 1998 o omejevanju emisij določenih onesnaževal v zrak iz velikih kurilnih naprav (UL L 336, str. 1), kakor je bila spremenjena z Direktivo Sveta 94/66/ES z dne 15. decembra 1994 (UL L 337. str. 83), ni izpolnila obveznosti iz te spremenjene Direktive, je Sodišče (prvi senat) v sestavi P. Jann predsednik senata, A. Rosas, A. La Pergola, sodnika, R. Silva de Lapuerta (poročevalka), sodnica, in K. Lenaerts, sodnik, generalni pravobranilec: M. Poiares Maduro, sodni tajnik: R. Grass, dne 8. julija 2004 razglasilo sodbo, katere izrek se glasi kot sledi:
   
               1)
            
            
               Republika Avstrija ni izpolnila obveznosti iz člena 2, alinee 6, 8, 9 in 10, v povezavi s členom 4(1) in Prilogami III do VII, in iz člena 9(2) in (3) Direktive Sveta 88/609/EGS z dne 24. novembra 1998 o omejevanju emisij določenih onesnaževal v zrak iz velikih kurilnih naprav, kakor je bila spremenjena z Direktivo Sveta 94/66/ES z dne 15. decembra 1994, s tem da
               
                           —
                        
                        
                           je sprejela v členu 22(1) Luftreinhalteverordnung für Kesselanlagen (Uredbe o vzdrževanju čistosti zraka za kotle), opredelitev „naprave s kombiniranim gorivom“, ki se razlikuje od tiste iz člena 2, alinea 8, Direktive,
                        
                     
                           —
                        
                        
                           ni prenesla v ustrezne nacionalne predpise, se pravi Lufreinhaltegesetz für Kesselanlagen (Zakon o vzdrževanju čistoče zraka za kotle) in Luftreinhalteverordnung für Kesselanlagen, opredelitev „nove naprave’ in „obstoječe naprave“ iz člena 2(9) in (10) Direktive,
                        
                     
                           —
                        
                        
                           je nepopolno prenesla v ustrezne nacionalne predpise, ki urejajo varovanje kakovosti zraka, mejne vrednosti emisij, določenih v členu 4(1) in v Prilogah III do VII za žveplov dioksid, dušikove okside in prah, zlasti kolikor odstopajo od opredelitve pojma „gorivo“ iz člena 2(6) Direktive, in
                        
                     
                           —
                        
                        
                           je nepopolno prenesla v Lufreinhaltegesetz für Kesselanlagen in Luftreinhalteverordnung für Kesselanlagen odstavka 2 in 3 člena 9 Direktive v zvezi z izračunom mejnih vrednosti emisij za kurilne naprave s kombiniranim kurivom, ki za lastno porabo uporabljajo ostanke destiliranja in rafiniranja surove nafte in sicer same ali pa skupaj z drugimi gorivi.
                        
                     
         
               2)
            
            
               Republiki Avstriji se naloži plačilo stroškov.
            
         
      (1)  UL C 158, 5. 7. 2003